|  |  |
| --- | --- |
| 27.09.2018. | Nr.12/10 |

**STARPGABALA STATUSA NOTEIKŠANA ZEMES VIENĪBĀM**

(ziņo I.Škutāne)

 **Atklāti balsojot: PAR – 14** (A.Eihvalds, S.Stoļarovs, L.Zīverts, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, J.Strods, R.Šlegelmilhs, A.Rāviņš), **PRET-** nav, **ATTURAS** – nav,

Zemes vienības Jelgavā – Loka maģistrālē 1D ar aptuveno platību 1815 m2 (kadastra apzīmējums 0900 028 0231) un Viskaļu ielā 85B ar aptuveno platību 1530 m2 (kadastra apzīmējums 0900 018 0388) izvietojas uz zemes, par kuru zemes reformas likumdošanā noteiktajā kārtībā nav saņemti zemes pieprasījumi par īpašuma tiesību atjaunošanu uz minēto teritoriju no kādreizējiem zemes īpašniekiem vai viņu mantiniekiem un minētā zemes gabala piederība 1940.gada 21.jūlijā nav konstatēta.

Saskaņā ar Jelgavas pilsētas pašvaldības administrācijas Attīstības un pilsētplānošanas pārvaldes 2015.gada 14.janvāra Atzinumu Nr.12-1/9 un 2018.gada 28.jūnija Atzinumu Nr.3-6/186, minētās zemes vienības ir starpgabali, turpmāk – starpgabali, kuru atsevišķa saimnieciskā izmantošana nav iespējama un tie pievienojami kādam no blakus esošiem nekustamiem īpašumiem.

Pamatojoties uz Jelgavas pilsētas domes 2015.gada 29.janvāra lēmuma Nr.2/7 „Zemes reformas pabeigšana Jelgavas pilsētā” pielikuma trešo sadaļu „Pašvaldībai piekritīgā zeme”, starpgabali piekrīt Jelgavas pilsētas pašvaldībai un ir reģistrējami Zemgales rajona tiesas Zemesgrāmatu nodaļā uz Jelgavas pilsētas pašvaldības vārda.

Saskaņā ar likuma ”Par pašvaldībām” 21.panta pirmās daļas 17.punktu, likuma ”Par valsts un pašvaldību zemes īpašuma tiesībām un to nostiprināšanu zemesgrāmatā” 3.panta otrās daļas 4.punktu,

**JELGAVAS PILSĒTAS DOME NOLEMJ:**

1. Noteikt starpgabala statusu zemes vienībām Jelgavā:

1.1. Loka maģistrālē 1D ar kadastra apzīmējumu 0900 028 0231;

1.2. Viskaļu ielā 85B ar kadastra apzīmējumu 0900 018 0388.

2. Jelgavas pilsētas pašvaldības administrācijas Pašvaldības īpašumu pārvaldei reģistrēt pirmajā punktā minētos starpgabalus Zemgales rajona tiesas Zemesgrāmatu nodaļā uz Jelgavas pilsētas pašvaldības vārda.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2018.gada 27.septembrī